CELEX: E2013P0021
Language: fi
Date: 2013-10-04 00:00:00
Title: Kansainvälisen jalkapalloliiton (FIFA) 4. lokakuuta 2013 EFTAn valvontaviranomaista vastaan nostama kanne (Asia E-21/13)

19.12.2013   
            
            
               FI
            
            
               Euroopan unionin virallinen lehti
            
            
               C 372/20
            
         Kansainvälisen jalkapalloliiton (FIFA) 4. lokakuuta 2013 EFTAn valvontaviranomaista vastaan nostama kanne
   (Asia E-21/13)
   (2013/C 372/09)
   Kansainvälinen jalkapalloliitto (FIFA), asiamiehinään Ami Barav, Englannin ja Walesin asianajajaliiton sekä Pariisin asianajajayhdistyksen jäsen, Peter Dyrberg, Tanskan asianajajaliiton jäsen, ja Damien Reymond, Pariisin asianajajayhdistyksen jäsen, c/o Olswang, 326 Avenue Louise, bte 26, 1050 Bryssel, Belgia, on nostanut 4 päivänä lokakuuta 2013 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               i)
            
            
               kumoamaan riidanalaisen päätöksen siltä osin kuin siinä hyväksytään FIFAn maailmanmestaruuskisojen, jäljempänä ’FIFA World CupTM’, muiden kuin tärkeimpien otteluiden, jäljempänä ’non-prime-ottelut’, sisällyttäminen Norjan tapahtumaluetteloon;
            
         
               ii)
            
            
               määräämään EFTAn valvontaviranomaisen vastaamaan omista oikeudenkäyntikuluistaan ja korvaamaan FIFAlle tämän menettelyn yhteydessä aiheutuneet oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Hakija, Kansainvälinen jalkapalloliitto (FIFA), vaatii kanteessaan audiovisuaalisia mediapalveluja koskevan direktiivin 14 artiklan 2 kohdan nojalla 16 päivänä heinäkuuta 2013 annetun EFTAn valvontaviranomaisen päätöksen N:o 309/13/KOL kumoamista siltä osin kuin päätöksessä hyväksytään FIFA World CupTM:n lopputurnauksen kaikkien ottelujen, erityisesti non-prime-otteluiden eli muiden kuin loppuottelun, välieräottelun ja Norjan joukkueen pelaamien ottelujen, sisällyttäminen 14 artiklan 1 kohdan mukaisesti laadittuun Norjan tapahtumaluetteloon.
            
         
               —
            
            
               FIFA pyysi 12 päivänä heinäkuuta ja 5 päivänä elokuuta 2013 EFTAn valvontaviranomaista toimittamaan sille riidanalaisen päätöksen tiedoksi. Vastauksena pyyntöön EFTAn valvontaviranomainen lähetti FIFAlle linkin online-tietokantaan, jossa päätös on julkaistu.
            
         
               —
            
            
               FIFA on FIFA World CupTM:n järjestäjä ja sitä koskevien alkuperäisten yksinoikeuksien haltija. Kisat ovat EFTAn valvontaviranomaisen hyväksymässä Norjan tapahtumaluettelossa. FIFA katsoo, että hyväksyessään koko FIFA World CupTM:n ja erityisesti kisoissa pelattavien non-prime-otteluiden sisällyttämisen kyseiseen luetteloon EFTAn valvontaviranomainen on tehnyt ilmeisen virheen ja jättänyt noudattamatta ETA:n lainsäädäntöä sekä EFTAn jäsenvaltioiden välistä, valvontaviranomaisen ja tuomioistuimen perustamista koskevaa sopimusta.
            
         Kantaja väittää muun muassa, että EFTAn valvontaviranomainen on rikkonut
   
               —
            
            
               EFTAn valvontaviranomaisen ja tuomioistuimen perustamista koskevan sopimuksen 16 artiklaa; ja
            
         
               —
            
            
               audiovisuaalisia mediapalveluja koskevan direktiivin 14 artiklan 2 kohtaa ja EFTAn valvontaviranomaisen ja tuomioistuimen perustamista koskevan sopimuksen 5 artiklan 2 kohdan d alakohtaa jättämällä varmistamatta asianmukaisesti, että Norjan toimenpiteet ovat ETA:n lainsäädännön mukaiset.